የተባበሩት መንግሥታት የትምህርት፣የሳይንስ እና የባህል ድርጅት(UNESCO) ዓለም አቀፉ የጃዝ ቀን በዓለም ዙሪያ ሚያዝያ 22 ታስቦ እንደሚውል አስታውቋል፡፡ የአሜሪካ መዲና የሆነችው ዋሽንግተን ዲሲም የዚህ ዓመቱን ክብረ በዓል ለማስተናገድ የተመረጠች ከተማ ሆናለች፡፡ ፕሬዚዳንት ኦባማና ቀዳማዊት እመቤት ሚሼል ኦባማ በዋይት ሃውስ ሚያዝያ 21 ቀን ታዋቂ የሙዚቃ ሰዎች ሥራዎቻቸውን የሚያቀርቡበት ዓለም አቀፍ ኮንሰርት ያዘጋጃሉ፡፡ በኮንሰርቱ ላይ በዓለም ዙሪያ ይህንን የሙዚቃ ስልት በመጫወት በእጅጉ ታዋቂ የሆኑ የኪነጥበብ ሰዎች የሚሳተፉበትና በአሜሪካ ለተወለደው የጃዝ ጥበብ ያላቸውን አድናቆት የሚገልጹበት ይሆናል፡፡
